KOMISIJOS REGLAMENTAS (EB) Nr. 175/2008
2008 m. vasario 27 d.
dėl ryžių importo licencijų išdavimo laikantis tarifinės kvotos, kurią Reglamentu (EB) Nr. 327/98 leista naudoti 2008 m. vasario mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (2), ypač į jo 5 straipsnio pirmą pastraipą,
kadangi:
(1)
Komisijos reglamentu (EB) Nr. 327/98 leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpius remiantis to reglamento IX priedu bei Komisijos reglamentu (EB) Nr. 60/2008, kuriuo leista 2008 m. vasario mėn. naudoti visiškai ir iš dalies nulukštentų ryžių, kurių kilmės šalis - Jungtinės Amerikos Valstijos, tarifinės kvotos laikotarpio dalį (3), ir nustatyta tų kvotų administravimo tvarka.
(2)
Reglamento (EB) Nr. 327/98 1 straipsnio 1 dalies a punkte nurodytos tarifinės kvotos, kurios eilės numeris 09.4127, antrojo laikotarpio dalis yra vasario mėnuo.
(3)
Iš pranešimo, pateikto remiantis Reglamento (EB) Nr. 327/98 8 straipsnio a punktu, paaiškėjo, kad pagal to paties reglamento 4 straipsnio 1 dalį per dešimt pirmųjų 2008 m. vasario mėn. darbo dienų pateiktose kvotos, kurios eilės numeris yra 09.4127, paraiškose nurodyti kiekiai viršija tam laikotarpiui numatytą kiekį. Todėl kiekį, kuriam importuoti galima išduoti licencijas, reikėtų nustatyti pagal prašomam kiekiui taikomą paskirstymo koeficientą.
(4)
Remiantis Reglamento (EB) Nr. 327/98 5 straipsnio pirma pastraipa taip pat reikėtų nustatyti kvotos, kurios eilės numeris 09.4127, galiojimo laikotarpio daliai skirtą kiekį,
PRIĖMĖ ŠĮ REGLAMENTĄ:
1 straipsnis
Visos kitos Reglamente (EB) Nr. 327/98 numatytos kvotos, kurios eilės numeris 09.4127, galiojimo laikotarpio daliai skirtas kiekis nustatytas šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 27 d.